open-index/open-wikipedia-markdown huggingface dataset:
מטורף (סדרת טלוויזיה, 2018)

**מטורף** (באנגלית: **Maniac**) היא מיני סדרת טלוויזיה קומית שחורה אמריקאית, המבוססת על סדרת טלוויזיה נורווגית באותו שם. הסדרה עלתה במלואה לנטפליקס ב-21 בספטמבר 2018. הסדרה נוצרה על ידי פטריק סומרוויל, בבימויו של קארי פוקונאגה בכיכובם של אמה סטון, ג'ונה היל, ג'סטין ת'רו, סונויה מיזונו, גבריאל ביירן וסאלי פילד.

קשר נרקם בין שני זרים המתקשים להתמודד עם חייהם, בעת השתתפותם בניסוי קליני מדהים שמעורבים בו מחשב עם בעיות רגשיות ורופא שסובל מקשר בעייתי עם אמא שלו.

## תקציר העלילה
אנני לנדסברג ואוון מילגרים, הם שני זרים הנמצאים בשלבים המאוחרים של ניסוי תרופתי מסתורי, כל אחד מסיבותיו שלו. אנני מנוכרת וחסרת מטרה, מקובעת על מערכות היחסים השבורות שלה עם אמה ואחותה; אוון, בנם החמישי של תעשיינים עשירים מניו-יורק, נאבק כל חייו עם הסכיזופרניה שבה אובחן. שום מסלול בחייהם לא היה נכון והבטחה חדשה לסוג חדש של תרופות — מהממציא, ד"ר ג'יימס ק. מאנטלריי, שטוען שהוא מסוגל לתקן כל דבר במוח, בין אם זו מחלת נפש או שברון לב — מושכת אותם ועוד עשרה זרים למתקנים של חברת נברדין פרמצבטיקה וביוטכנולוגיה ובמשך שלושה ימים של ניסויים, מובטח להם, בלי סיבוכים או תופעות לוואי כלשהן, לפתור את כל הבעיות שלהם, לצמיתות.

## שחקנים ודמויות
* אמה סטון, אנני לנדסברג, אישה המנהלת מערכת יחסים לא בריאה או לא שלמה עם אמה ואחותה.
* ג'ונה היל, אוון מילגרים, בן למשפחה עשירה, סכיזופרני.
* ג'סטין ת'רו, ד"ר ג'יימס קיי. מאנטלריי
* סונויה מיזונו, ד"ר אזומי פוג'יטה, מדענית יפנית שמנהלת את הניסוי של חברת נברדין
* גבריאל ביירן, אביו של אוון
* סאלי פילד, ד"ר גרטה מאנטלריי/GRTA

## ביקורות
כבר בהשקתה זכתה הסדרה לביקורות משבחות, שביקרו אומנם את הקצב האיטי של הפרקים הראשונים, אך שיבחו את משחקה של אמה סטון.

הסדרה קיבלה ביקורות חיוביות גם מהמבקרים באתר Rotten Tomatoes, בה הסדרה זכתה לדירוג ממוצע של 7.78 מתוך 10 ביקורות, בהתבסס על 40 ביקורות. אתר Metacritic, העניק לסדרה 76 מתוך 100 על סמך 23 ביקורות, שהיו חיוביות ברובן.

## קישורים חיצוניים
* 

**ביקורות**
* 
* 
* 

## הערות שוליים

קטגוריה:נטפליקס: תוכניות וסדרות

קטגוריה:סדרות טלוויזיה אמריקאיות שעלו לשידור בשנת 2018
יחסי אוגנדה–מלאווי

**יחסי אוגנדה–מלאווי** הם היחסים הדיפלומטיים הרשמיים שבין **[[אוגנדה|הרפובליקה של אוגנדה]]** לבין **[[מלאווי|רפובליקת מלאווי]]**.

## היסטוריה
היחסים בין שתי המדינות כוננו בשנת 1964 ברמה הבילטרלית. היחסים בין המדינות קיימים גם ברמת הארגונים הבינלאומיים והאזוריים. הסחר בין המדינות נשאר נמוך לאורך השנים.

## יחסים כלכליים
בשנת 2016, הייבוא האוגנדי ממלאווי עמד על 684 אלף דולר אמריקאי. הוא כלל בעיקר מוצרים כימיים, מצרכי מזון, עורות בע"ח, נעליים, כובעים ומכונות. באותה השנה, הייצוא האוגנדי למלאווי עמד על 293 אלף דולר אמריקאי. הוא כלל כלי תחבורה, מוצרי פלסטיק וגומי, מוצרים כימיים, מוצרי ירקות, מכונות, מוצרי טקסטיל ומוצרי מזון.

## נציגויות דיפלומטיות
* אוגנדה אינה מיוצגת במלאווי, הן בדרג השגרירות והן בדרג הקונסולרי.
* מלאווי אינה מיוצגת באוגנדה, הן בדרג השגרירות והן בדרג הקונסולרי. השגרירות המייצגת של מלאווי לאוגנדה מצויה באדיס אבבה, בירת אתיופיה.

## הערות שוליים

קטגוריה:ערכים ללא קטגוריות פיזיות - יחסי חוץ
M520 Goer

**M520 Goer** היא משאית אמפיבית, הנעה 4x4, מתוצרת יצרנית כלי השיט הימיים **Marinette Marine**  אשר יוצרה בארצות הברית בין השנים 1972–1976.

## "M520 Goer"
   
 
   
* יוצרו 1,300 יחידות
* 2 אנשי צוות כולל נהג
* מיקום המנוע: מאחורי הנהג
* הנעה 4x4
* טווח נסיעה מקסימלי: 660 ק"מ
* דגמי "M520 Goer" שירתו את צבא ארצות הברית במלחמת וייטנאם

## דגמים
* דגם "M520 Goer" - יוצרו 812 יחידות
* דגם "M559 Goer" - יוצרו 571 יחידות 
* דגם "M553 Goer" - יוצרו 117 יחידות

## תמונות

קובץ:GOER vehicle.png |דגם "M520 Goer"  
קובץ:GOER XM520 (8-ton cargo truck).jpg |דגם "M520 Goer"  
קובץ:GOER vehicle tanker mobility riverine tests.png |דגם "M520 Goer"   
קובץ:US Army transport vehicle.JPEG |דגם "M520 Goer" 
קובץ: GOER vehicle container mud tests.png |דגם "M520 Goer" 
קובץ:4x4 Caterpillar Goer M553 Wrecker pic2.JPG |דגם "M553 Goer" 
קובץ:4x4 Caterpillar Goer M553 Wrecker pic1.JPG |דגם "M553 Goer" 
קובץ:4x4 Caterpillar Goer M553 Wrecker pic3.JPG |דגם "M553 Goer" 
קובץ:4x4 Caterpillar Goer M553 Wrecker pic4.JPG |דגם "M553 Goer"  


## ראו גם
* כלי רכב אמפיבי
* DUKW

## קישורים חיצוניים

* 

## הערות שוליים
   

קטגוריה:משאיות
קטגוריה:כלי רכב צבאיים
קטגוריה:כלי רכב שהושקו ב-1972
קטגוריה:כלי רכב אמריקאיים
קטגוריה:רכבי שטח ופנאי גדולים
קטגוריה:כלי רכב אמפיביים
קטגוריה:כלי רכב צבאיים אמריקאיים
Austrumi Linux

**אסטרומי לינוקס** (באנגלית: **Austrum Latvijas Linukss**) היא הפצת לינוקס מבוססת סלאקוור.

ההפצה תומכת בכרטיסי מסך מבית Nvidia ו-Intel מותאמת למחשבים בעלי חומרה חלשה ובעלת ממשק משתמש מודרני שתורגם לשפות שונות: לטבית, רוסית, אנגלית, איטלקית ויוונית.

ההפצה פותחה על ידי אנדריס מיינרטס (Andrejs Meinerts), שוחררה בתאריך 8 ביוני 2016 (גרסה 2.8.7) וניתנת להורדה כגרסה הנטענת מתקליטור אתחול או אל הדיסק הקשיח.

ההפצה דורשת זיכרון וירטואלי בנפח 256 מגה בייט, מעבד בעל ארכיטקטורת 32 סיביות (386).

המערכת מופצת כשעליה מותקנות מראש תוכניות רבות כגון: עורך התמונות GIMP, דפדפן האינטרנט Firefox, כלי לעיבוד גרפי אינקסקייפ, חבילת יישומים משרדיים Libre Office ועוד.

## רשימת גרסאות
צוות הפיתוח שחרר 47 גרסאות אל השוק, להלן 5 הגרסאות האחרונות:

## ראו גם
* Linpus Linux
* Kuki Linux
* SparkyLinux
*AntiX

## קישורים חיצוניים

* 
* עמוד ההפצה באתר Disrowatch 
* [ftp://austrumi.ru.lv/ כל גרסאות ההפצה בשרת FTP] 

קטגוריה:הפצות של GNU/לינוקס
קטגוריה:תוכנה חופשית
ג'יימס ואן

**ג'יימס ואן** (באנגלית: **James Wan**; בסינית מפושטת: **溫子仁**, נולד ב-26 בפברואר 1977) הוא במאי, תסריטאי ומפיק סרטים אוסטרלי.

ואן ידוע בעיקר כבמאי סרטי האימה "המסור", "לזמן את הרוע", "אנאבל", "לזמן את הרוע 2", "אנאבל: הבריאה", "הנזירה" וכיוצר בילי הבובה. בין היתר ביים את הסרט הקצר "המסור", את סרט גיבורי-על מבית DC קומיקס "אקוומן" ו"אקוומן 2: הממלכה האבודה" ואת סרט האקשן שובר הקופות "מהיר ועצבני 7".

ואן אף היה למפיק הראשי של הסרט "כיבוי אורות", שיצא בשנת 2016.

## ביוגרפיה
ג'יימס ואן נולד ב-26 בפברואר 1977, בקוצ'ינג, סראוואק, מלזיה. ואן ומשפחתו עברו לגור בפרת' שבאוסטרליה, כשהיה בן שבע בלבד. הוא אף למד במכללת לייק טוגרנונג, שבקנברה, אוסטרליה. לאחר מכן עבר למלבורן, שם למד באוניברסיטת RMIT במטרה להמשיך ולפתח את הקריירה שלו.

את הקריירה שלו החל ואן בשנת 1999, בתור מפיק, תסריטאי ובמאי וכיוון לעסוק בתחום הקולנוע.

## רקע וקריירה
עוד כשהיה רק בתחילתו בתעשיית הקולנוע, ביים ואן את סרטו הראשון "סטיגיאן", עם שאנון יאנג. הסרט זכה בפרס "סרט הגרילה הטוב ביותר של השנה" בפסטיבל מלבורן לקולנוע בשנת 2000.

בשנת 2003, ביים וכתב את התסריט עבור הסרט הקצר "המסור", ושנה לאחר מכן עשה זאת שוב עם סרט ההמשך "המסור". בעקבות הצלחה הסרט, חלה פריצתו של ואן במיינסטרים של עולם הקולנוע. לאחר מכן היה לאחד ממפיקי "המסור 2", ו-"המסור 3". שני הסרטים הצליחו לשחזר את הצלחת הקודם כאשר גרפו סכום כולל של 312.5 מיליון דולר.

מאוחר יותר, בשנת 2007, ביים את שני הסרטים "דממת המוות" ו-"גזר דין מוות". באותה השנה היה לאחד ממפיקי "המסור 4", שזכה להצלחה רבה. סרטו הקצר הראשון יצא ב-2008, תחת השם "גן העדן של הכלבים". בסמוך לצאת הסרט הקצר, לקח חלק בהפקת הסרט "המסור 5", שזכה להצלחה נאה.

באוקטובר 2009, לקח חלק בהפקת "המסור 6", שלא זכה להצלחה רבה ביחס לחמשת הסרטים הקודמים. לאחר שנה, היה לאחד ממפיקי "המסור 7" שזכה להצלחה רבה. ואן אף היה לבמאי הראשי של שני הסרטים "הרוע שבפנים" ו"הרוע שבפנים 2", לצד ג'וסף בישארה. בשנת 2013, ביים את סרט האימה שובר הקופות "לזמן את הרוע", שהיה לסרט הראשון ביקום הקולנועי של לזמן את הרוע, ולסרט האימה ה-9 הרווחי ביותר בכל הזמנים.

את הסרט "אנאבל" הפיק ואן בשנת 2014, ולאחר מכן עשה זאת גם עם "בית האימה". באותה השנה היה למייסד חברת ההפקות אטומיק מונסטר. ואן אף היה לבמאי סרט האקשן "מהיר ועצבני 7", שגרף סכום של 1.516 מיליארד דולר. לאחר מכן, היה למפיק הסרט "הרוע שבפנים 3", ובשנת 2016, ביים, הפיק וכתב את תסריט הסרט "לזמן את הרוע 2" שזכה להצלחה רבה כאשר הפך לסרט האימה ה-8 הרווחי ביותר בכל הזמנים, עם סכום כולל של 320 מיליון דולר. באותה השנה הפיק גם את הסרט "כיבוי אורות" שזכה להצלחה נאה.

בשנת 2017, הפיק ואן את סרט האימה "אנאבל: הבריאה". הסרט זכה להצלחה רבה כאשר גרף סכום של 306.5 מיליון דולר. בסמוך לכך, היה למפיק משני של הסרט האחרון בסדרת סרטי המסור, "המסור 8". בשנת 2018, היה למפיק הסרט "הרוע שבפנים: המפתח האחרון", ולמפיק ותסריטאי הסרט "הנזירה", שגרף בפחות משבוע סכום של כ-131 מיליון דולר. ואן אף נבחר לביים ולהסריט את "אקוומן".

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:תסריטאי קולנוע אוסטרלים
קטגוריה:במאי קולנוע אוסטרלים
קטגוריה:מפיקי קולנוע אוסטרלים
קטגוריה:מהגרים לאוסטרליה
קטגוריה:מלזים
קטגוריה:אוסטרלים שנולדו ב-1977
בולגריה במשחקים האולימפיים לנוער

**[[בולגריה]]** משתתפת בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). בולגריה משתתפת גם במשחקי החורף האולימפיים לנוער. לאורך השנים צברו ספורטאי הנוער הבולגריים 16 מדליות, מהן שש מדליות זהב. 15 מדליות במשחקי הקיץ האולימפיים לנוער ומדליית ארד יחידה במשחקי החורף בהחלקה מהירה במסלול קצר.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של בולגריה למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו ב-12 ענפי ספורט. המשלחת זכתה בשלושה מדליות, מתוכן שתי מדליות זהב. המשלחת הגיעה להישגים משמעותיים בענפים הרמת משקולות עם זכייה בשתי מדליות זהב בקטגוריות משקל עד 85 ק"ג לנערים ועד 53 ק"ג לנערות, ואתלטיקה עם זכייה במדליית ארד בקפיצה משולשת לנערים, והעפלה לשני גמרים בהם סיימו במקום הרביעי בקפיצה לגובה לנערות ובמקום החמישי בריצת 200 מטר לנערות. בענף ההתעמלות ספורטאי המשלחת סיימו במקום החמישי בטורניר הקרב רב ליחידות בהתעמלות אמנותית. ספורטאי המשלחת דורגו במקום הרביעי בענפים היאבקות בקטגוריית משקל עד 60 ק"ג לנערות בסגנון היאבקות חופשית ואגרוף בקטגוריית משקל עד 75 לנערים. המשלחת לא הגיעה להישגים בענפים ג'ודו, חתירה, קאנו/קיאק, קליעה, קרב חמש מודרני וקשתות.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה 27 ספורטאים שהתחרו ב-13 ענפי ספורט. המשלחת זכתה בשישה מדליות, מהן שתי מדליות זהב. המשלחת הגיעה להישגים משמעותיים בענפים הרמת משקולות עם זכייה במדליית זהב בקטגוריית משקל עד 69 ק"ג לנערים, ג'ודו עם זכייה במדליית כסף בקטגוריית משקל עד 52 ק"ג לנערות, היאבקות עם זכייה במדליית כסף בקטגוריית משקל עד 85 ק"ג לנערים בסגנון היאבקות יוונית-רומית, ואגרוף עם זכייה במדליית זהב בקטגוריית משקל קל-כבד לנערים, מדליית כסף בקטגוריית משקל תרנגול לנערים ודירוג במקום החמישי בקטגוריית משקל זבוב לנערים. בענף ההתעמלות נבחרת ההתעמלות אמנותית זכתה במדליית כסף, בעוד בהתעמלות מכשירים הספורטאים דורגו במקום הרביעי בתרגיל הטבעות ובמקום ה-17 בקרב רב לנערים. ספורטאי המשלחת דורגו במקום הרביעי בקליעה בירי באקדח אוויר לנערים למרחק של 10 מטרים, ובמקום החמישי בטורניר הנערים בקרב חמש מודרני ובטורניר היחידים לנערות בענף החתירה. המשלחת העפילה לגמר ריצת 2000 מטר מכשולים לנערים בענף האתלטיקה בה סיימה במקום השביעי. ספורטאי המשלחת לא הגיעו להישגים בענפים בדמינטון, קשתות, שחייה ושיט.

### משחקי החורף
בולגריה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה אחת עשרה ספורטאים שהתחרו בשישה ענפי ספורט. המשלחת לא רשמה הישגים משמעותיים בענפים ביאתלון, גלישת שלג, לוז', סקי אלפיני, סקי למרחקים וקפיצות סקי. אולם גם לא הגיעה למקומות האחרונים. המשלחת לאולימפיאדת הנוער לילהאמר כללה 12 ספורטאים שהתחרו בשישה ענפים. המשלחת זכתה במדליית ארד יחידה. המשלחת הגיעה להישג משמעותי בענף ההחלקה מהירה במסלול קצר עם זכייה במדליית ארד במירוץ 500 מטר לנערות. ספורטאי המשלחת לא רשמו הישגים גבוהים בענפים ביאתלון, גלישת שלג, לוז', סקי אלפיני. אולם, גם לא הגיעו למקומות האחרונים. המשלחת לא רשמה הישגים בענף הסקי למרחקים.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* בולגריה במשחקים האולימפיים
* בולגריה במשחקים הפאראלימפיים

קטגוריה:בולגריה: ספורט
קטגוריה:מדינות במשחקים האולימפיים לנוער
NXT TakeOver: Orlando

**NXT TakeOver: Orlando** היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-1 באפריל 2017, באולם אמווי סנטר שבאורלנדו, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-14 בסדרת אירועי NXT TakeOver.

## רקע

האירוע כלל חמישה קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2017.

## אירוע

### קרבות מקדימים

האירוע נפתח עם הקרב של SAnitY (אלכסנדר וולף, אריק יאנג, קיליאן דיין וניקי קרוס) נגד טיי דילינג'ר, רובי ריוט, רודריק סטרונג וקסיוס אונו (שהחליף את נו ויי חוסה) בקרב רביעיות מעורב. דיין ביצע על דילינג'ר את מהלך ה-Ulster Plantation בשביל להעניק לקבוצתו את הניצחון.

בקרב השני, אליסטר בלאק התחרה נגד אנדרדה "סיין" אלמאס. בלאק ביצע את מהלך הסיום שלו, ה"מיסה השחורה" על אלמאס ולאחר מכן הצמיד אותו לניצחון.

לאחר מכן, The Authors of Pain (אקאם ורזאר) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) והריבייבל (דאש ויילדר וסקוט דוסון) בקרב הדחות זוגות משולש. אקאם ורזאר ביצעו את מהלך הסיום המשותף שלהם, "הפרק האחרון" על צ'אמפה ובכך הדיחו את DIY. לאחר מכן, אקאם ורזאר ביצעו את מהלך הסופר קוליידר על דאש ודוסון ובכך שמרו על חגורות האליפות.

בקרב הלפני אחרון, אסקה הגנה על אליפות הנשים של NXT נגד אמבר מון. הקרב הסתיים לאחר שאמבר ניסתה לבצע על אסקה את מהלך הסיום שלה, האקליפס, אך אסקה דחפה את השופט לחבלים, מה שגרם למון ליפול מהחבל העליון. לאחר מכן, אסקה השיבה בבעיטה לראשה של מון ואז הצמידה אותה לניצחון אשר גרם לה לשמור על התואר בהצלחה.

### הקרב המרכזי

בקרב המרכזי של הערב, בובי רוד הגן על אליפות ה-NXT נגד שינסקה נקאמורה. במהלך הקרב, רוד שם לעצמו למטרה להשבית את רגלו של נקאמורה כדי לגרום לו לנזק אשר ילווה אותו לאורך הקרב. רוד ביצע על נקאמורה את מהלך הסיום שלו, הגלוריוס DDT, אך לא הצליח להצמיד אותו לספירת שלוש. לאחר מכן, רוד יצא מהזירה ולקח את פעמון הזירה, אך השופט מנע ממנו להשתמש בו, מה שאיפשר לנקאמורה לבצע על רוד את מהלך הסופלקס. נקאמורה ניסה לבצע את מהלך הסיום שלו, "קינשאסה", אך רוד חמק מכך והפך את מהלך זה לספיינבאסטר. לאחר מכן, רוד ביצע מהלך גלוריוס DDT נוסף, הצמיד את נקאמורה לניצחון ובכך שמר על התואר.

## תוצאות

1 קסיוס אונו החליף את נו ויי חוסה, שלא היה כשיר לקרב בשל תקיפה של קבוצת SAnitY.

### קרב הדחות זוגות

## ראו גם
* NXT - ליגת הפיתוח של ה-WWE

## קישורים חיצוניים
* 

## הערות שוליים

קטגוריה:אירועי שלם וצפה של ה-WWE בשנת 2017
קטגוריה:NXT TakeOver
קטגוריה:2017 בארצות הברית
התיאטרון וכפילו

**התיאטרון וכפילו ** (*Le Théâtre et son Double*) הוא אוסף של מאמרים שנכתבו על ידי המשורר הצרפתי והמחזאי אנטונן ארטו. האוסף פורסם בשנת 1938. בעברית יצא הספר לאור בשנת 1995, בהוצאת בבל ובתרגום אוולין עמר.

המאמרים קוראים תיגר על מוסכמות תיאטרליות נפוצות, ובעיקר על כך שהשפה תופסת מקום מרכזי בדרמה. בספר ארטונן ארטו יוצא כנגד תיאטרון המתקיים כצורה ספרותית מאולצת שאינה רלוונטית. במקום זאת הוא נותן מקום דווקא לחוויה החושית של הצופה בתיאטרון ומעודד את הלהט והדחיפות שבהבעה כיוון שביכולתן לנפץ את שאננות הקהל. רעיונות אלה שאב ארטו מן התיאטרון הבאלינזי ואחרים, בהם ראה מסורת של הבעה חושית שנשתמרה ועדיין תופסת מקום חשוב בחיי הקהילה.

החלקים המפורסמים יותר ב"תיאטרון וכפילו" הם הפרק "הקץ ליצירות מופת", בו ארטו תוקף את מה שהוא ראה כקאנון תיאטרלי וספרותי מיושן, חסר רלוונטיות ואליטיסטי. וכן הפרק *[[תיאטרון האכזריות]],* מניפסט שהתפרסם לראשונה בשנת 1932. במניפסט טוען ארטו כי "עלינו לשים קץ לתלותו של התיאטרון בטקסט ולגלות מחדש את הרעיון של מעין שפה יחידה במינה, אי-שם בין המחווה למחשבה". המניפסט דן במאגיות, בסכנה בפואטיקה ובמאפיינים אחרים ומהותיים שאבדו לתיאטרון המערבי.

הספר והרעיונות שבו לא איבדו מהרלוונטיות שלהם גם היום, והשפיעו על תפיסת הבימוי של אנשי תיאטרון מפורסמים כגון פיטר ברוק, ריצ'רד שכנר והתיאטרון החי. בישראל, הושפע מרעיונותיו חנוך לוין.

## ראו גם
* רשימת 100 הספרים של המאה של לה מונד

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 1938
קטגוריה:ספרים צרפתיים
קטגוריה:100 הספרים של המאה של לה מונד
שילב

ממוזער|סניף רשת שילב
**שילב** היא רשת חנויות ישראלית למכירת מוצרים לתינוקות ופעוטות. נכון לשנת 2022 מונה הרשת 76 סניפים ברחבי ישראל.

## היסטוריה
הרשת הוקמה בשנת 1974 על ידי בני הזוג שושי ואיציק אורן. הרעיון להקמת שילב עלה לאחר ששושי אורן ילדה את בנם הראשון. לקראת שחרורם של האם והתינוק מבית החולים ביום ראשון, נאלץ האב איציק לפקוד מספר חנויות למוצרי תינוקות במהלך יום שישי. חוויה זו הולידה במוחם של הזוג את הרעיון לאפשר להורים לבצע הזמנת מוצרים לתינוקות עוד לפני הלידה.

הזוג פעל תחילה מביתם והחל להפעיל שירות להזמנת מוצרים לפני לידה, שירות שיהיה מזוהה גם בעתיד עם הרשת. הורים ביצעו הזמנות מראש ובני הזוג סיפקו להם את המוצרים לאחר הלידה. בעקבות ההצלחה, באוקטובר 1975 הקימו בני הזוג חנות ראשונה ברחוב אבן גבירול בתל אביב. מקור השם שילב הוא במשפט "שיווק ישיר לבית היולדת". כוונת הזוג הייתה לקרוא לרשת "שילה" כראשי התבות המדויקים של הסיסמה, אך בשל העובדה שהיו כבר חברות שנקראו בשם זה, ניתן לחברה השם "שילב". בהמשך התפתחה שילב לרשת גדולה בפריסה ארצית, ובשנת 2004 מנתה 34 סניפים.

ב-1985 הוקמה חברת הבת "שסק" לצורך יבוא ושיווק מוצרים עבור הרשת.

בשנת 1993 הקימו הזוג אורן את חברת טייני לאב שהתמחתה בעיצוב, פיתוח וייצור של צעצועי התפתחות לתינוקות. מוצריה נמכרו ברובם ברחבי העולם ומיעוטם בסניפי שילב בישראל.

בשנת 2000 החלה שילב להפעיל את המותג "babies&kids", קו אופנה המתוכנן על ידי הרשת. בהמשך שווקו מוצרי המותג "babies&kids" גם בארצות הברית.

בשנת 2007 פתחה שילב חנות דגל גדולה במתחם ביג בנתניה. בשנה זו פתחה הרשת גם מתחם קונספט בנמל תל אביב.

בשנת 2013 עמד מחזור המכירות של החברה בעולם על 45 מיליון דולר. בשנת 2014 נמכרה טייני לאב לחברת דוראל הקנדית תמורת 50 מיליון דולר. המכירה הותנתה בכך שמרכז הפיתוח של החברה יישאר בישראל.

בשנת 2017 רכש היזם רונן אלעד את הרשת תמורת 100 מיליון שקל. ב-2018 רכשה קבוצת פוקס-ויזל 50% מן הרשת תמורת כ-38 מיליון שקל.

נכון ל-2022 מונה הרשת 76 סניפים, מקריית שמונה בצפון ועד לאילת בדרום, מיעוטם מופעלים באמצעות זכיינים. סניפים אחדים ממוקמים בתוך בתי חולים. חנויות הרשת פועלות בשלושה קונספטים שונים: חנויות הריון שמתמחות בהזמנות לפני לידה, חנויות המתמחות בצורכי האם והתינוק בימים שלאחר הלידה וחנויות הורים שמיועדות לתינוקות, לילדים קטנים ולרוכשי מתנות. הרשת מפעילה משנת 2012 אתר למכירת מוצריה, והיא מפעילה גם מועדון לקוחות גדול. בין המוצרים אותם היא משווקת, מוצרי הריון ולידה, ריהוט לתינוק, צעצועים לתינוקות ופעוטות, עגלות ואביזרי נשיאה, ביגוד, אביזרי בטיחות ועוד.

כ-600 עובדים מועסקים בחברה (נכון ל-2018).

## קישורים חיצוניים

* 

* 

## הערות שוליים

קטגוריה:רשתות שיווק בישראל
קטגוריה:ישראל: חברות שהוקמו ב-1974
פיודור לאדיגין

**פיודור איוואנוביץ' לאדיגין** (ברוסית: **Фё́дор Ива́нович Лады́гин**; נולד ב-10 במרץ 1937, בכפר מאזיקינו, במחוז קורסק) הוא מפקד צבאי רוסי, קולונל-גנרל שכיהן כראש המודיעין הצבאי הרוסי, מינהל המודיעין הראשי של המטה הכללי של הכוחות המזוינים של הפדרציה הרוסית (1992-1997).

## ביוגרפיה
הוא נולד ב-12 במרץ 1937 בכפר מאזיקינו שבמחוז המשנה קורוצ'אנסקי (כיום במחוז בלגורוד). בשנת 1954, סיים בהצטיינות את לימודיו בבית הספר של חיל האוויר בחרקוב. לאחר מכן ב-1959 סיים את לימודיו באקדמיה להנדסת אוויר על שם ז'וקובסקי והשלים גם לימודים אקדמיים באקדמיה הצבאית של המטה הכללי של ברית המועצות. משנת 1959 — הוא שירת בצבא הסובייטי, במכון למחקר מדעי של כוחות הטילים האסטרטגיים. בשנים 1964-1973 — היה עובד מכון המחקר המדעי מספר 4 של משרד ההגנה של ברית המועצות. ב-1973 התחיל לשרת כקצין בכיר במודיעין הצבאי הסובייטי.

בשנים 1989-1990 עמד בראש מחלקת ההסברה של המודיעין הצבאי ובשנים 1990-1992 — היה ראש מחלקת ההסכמים של מטה הכללי.

בספטמבר 1992, התמנה למפקד המודיעין הצבאי הרוסי.

במאי 1997, שוחרר מתפקידו בשל גילו המתקדם. תחילה עבד כסגן מנהל של חברה רוסית העוסקת בתחום אספקת קני סוכר מקובה. כיהן גם כסגן נשיא איגוד יוצאי המודיעין הצבאי. היה חבר במועצת המומחים של הוועדה לעניינים בינלאומיים במועצת הפדרציה. בנובמבר 1999, הוצג כמועמד בבחירות לדומה הממלכתית מטעם מחוז הבחירה נובוסוקולסקי, כמועמד עצמאי, אך הפסיד בבחירות.

מאז הוא ירד אל מתחת לרדאר והוא חי בגפו.

## משפחתו
הוא נשוי ואב לבן ובת.

## לקריאה נוספת
* לאדיגין., לוטה. **גה-אר-או ומשבר הטילים בקובה: הכרוניקה החשאית של העימות המסוכן** — מוסקבה: הוצאת קוצ'קובו, 2012. — 

## קישורים חיצוניים

## הערות שוליים

קטגוריה:גנרלים סובייטים
קטגוריה:אנשי המודיעין הצבאי הרוסי
קטגוריה:גנרלים בכוחות המזוינים של הפדרציה הרוסית
קטגוריה:מעוטרי הכוכב האדום
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1937
קטגוריה:רוסים שנפטרו ב-2021
יבגני טימוכין

קולונל-גנרל **יבגני לאונידוביץ' טימוכין** (ברוסית: **Евгений Леонидович Тимохин**; 25 במרץ 1938, חרקוב – 5 באוקטובר 2006, מוסקבה) היה מפקד צבאי סובייטי שכיהן בשנים 1991–1992 כראש המודיעין הצבאי.

## ביוגרפיה
הוא נולד בשנת 1938 בחרקוב. בשנים 1945–1952 למד בבית הספר תיכון מספר 131 בחרקוב.

בשנת 1958 סיים את לימודיו במכללה הטכנית הצבאית של סום, ב-1968 למד באקדמיה הצבאית להנדסה ורדיו בקייב. בשנת 1977 סיים את לימודיו באקדמיה הצבאית על שם וורושילוב. בשנים 1981–1986 פיקד על ארמיית הנ"מ ה-14. מ-1986 עד 1991 – כיהן כסגן ראשון לראש מטה כוחות הנ"מ, בחודשים ספטמבר ואוקטובר 1991 החזיק בעמדת ראש מטה כוחות הנ"מ וכסגן ראשון למפקד כוחות הנ"מ של ברית המועצות.

בשנת 1991, לאחר הפיכת אוגוסט וקריסת ברית המועצות, מונה למפקד המודיעין הצבאי הרוסי במהלך תקופת המעבר. באוגוסט 1992 – היה מפקד כוחות הרדיו הטכניים, בשנים 1993–1995 – ראש מערך הנ"מ הרוסי.

נפטר בשנת 2006.

## לקריאה נוספת

* 


## הערות שוליים

קטגוריה:גנרלים סובייטים
קטגוריה:אנשי המודיעין הצבאי הרוסי
קטגוריה:גנרלים בכוחות המזוינים של הפדרציה הרוסית
קטגוריה:מעוטרי הכוכב האדום
קטגוריה:סובייטים שנולדו ב-1938
קטגוריה:נפטרים ב-2006
מפרץ הנסיך ויליאם

ממוזער|250x250 פיקסלים|מפרץ הנסיך ויליאם, על חופה הדרומי של אלסקה
ממוזער|קרחון המפל לחוף מפרץ הנסיך ויליאם
**מפרץ הנסיך ויליאם** (ברוסית: ***Čugatski zaliv***) הוא מפרץ בשולי מפרץ אלסקה בחוף הדרומי של המדינה. הוא ממוקם בצידו המזרחי של חצי האי קנאי. הנמל הגדול ביותר במפרץ הוא ואלדז, שם נמצא הקצה הדרומי השער של צינור הנפט טרנס אלסקה. יישובים אחרים על גדות המפרץ, אשר בו איים קטנים רבים, כוללים את קורדובה וויטייר (Whittier) וכן כפרים של ילידי אלסקה: Chenega ו-Tatitlek.

## היסטוריה
ג'יימס קוק נכנס למפרץ הנסיך ויליאם בשנת 1778 וקרא לו בשם מפרץ סנדוויץ', לכבוד פטרונו הברון מסנדוויץ'. באותה שנה שונה שמו של המפרץ והוא נקרא על שם בנו השלישי של ג'ורג ' השלישי, הנסיך ויליאם הנרי, אשר אז בגיל 13, ושירת כפרח קצונה בצי המלכותי.

בשנת 1793, אלכסנדר אנדריאביץ ברנוב הקים במפרץ, אותו כינה מפרץ צ'וגח, את נמל ווסקרסנק (Voskresensk). שם נבנתה ספינה תלת-תרנית ראשונה שנבנתה על ידי הרוסים ביבשת אמריקה, הפניקס.

בשנת 1964 צונאמי, כתוצאה מרעידת האדמה של יום שישי הטוב, נהרגו מספר תושבים בצ'וגח והעיר ואלדז נהרסה.

ב-1989, מכלית הנפט "אקסון ואלדז" עלתה על שרטון בשונית בלאי בשעה שעשתה דרכה מנמל ואלדז. התאונה גרמה לדליפת נפט, והביאה לנזקים סביבתיים אדירים, כולל מוות של כ-250,000 ציפורים, כמעט 3,000 לוטרות ים, 300 כלבי ים, 250 נשרים קירחים ועוד 22 קטלנים.

## גאוגרפיה
רוב היבשה המקיפה את מפרץ הנסיך ויליאם היא חלק מן היער הלאומי צ'וגח, היער הלאומי השני בגודלו בארצות הברית. מפרץ הנסיך ויליאם סאונד מוקף בהרי צ'וגח, הרים תלולים ועליהם קרחונים. קו החוף במפרץ הוא מפותל, עם איים רבים ופיורדים, בכמה מהם קרחונים המגיעים לקו החוף. שורה של איים חוצצת בין המפרץ לבין הים הפתוח.

## קישורים חיצוניים

* 

## הערות שוליים

קטגוריה:אלסקה: מפרצים
רשומותיו של שליח הלשכה החשאית

"**רשימותיו של שליח הלשכה החשאית**" (ברוסית: **Записки экспедитора Тайной канцелярии**) הוא שמה של סדרת טלוויזיה רוסית משנת 2011 מז'אנר ההרפתקאות. הסדרה הופקה, בוימה ונכתבה על ידי אולג ריאסקוב, על בסיס רומן שהוא עצמו כתב. הסדרה כללה שתי עונות בנות 8 פרקים כל אחת. הסדרה שודרה לראשונה בערוץ 1 הרוסי.

האירועים נפרשים על רקע העימות בין הנסיך אלכסנדר מנשיקוב, בתקופת שלטונם של יקטרינה הראשונה ופיוטר השני, לבין ראש הלשכה החשאית, הרוזן אנדריי אושקוב.
## תקציר עלילת הסדרה
עלילת הסדרה מתמקדת בהרפתקאותיהם של סוכני הלשכה החשאית הרוסית, בתקופת המאה ה-18. איוואן סאמויילוב הוא סרג'נט בגדוד הדרגונים של צבא האימפריה הרוסית שנשלח לשרת ב, גוף הבילוש הפוליטי של הקיסרות. אליו מצטרף בהמשך סמיון פלאחוב, שלמען הצלת אהובתו יוצא למשלחת ימית בהוראת ראש הלשכה החשאית, אנדריי אושאקוב. במסעו בים הוא פוגש את הרופא האנגלי בן אנדרסון מזכיר השגרירות האנגלית הנרי אנורוויל שמצא את עצמו בכלא בלונדון ונשלח אל העולם החדש. הוא נאלץ להיאבק בשודדי ים, נופל לשבי האינדיאנים, להינצל מלהישלח לעבדות ואף מוצא אוצר.

בסדרה כמה קווי עלילה, המאחדים דמויות שונות והאירועים מתרחשים בכמה מקומות: בלונדון, ביבשת אמריקה, ברוסיה ובעיר פריפורט. בעונה השנייה מסופר אודות קצין ימי הנשלח על ידי פיוטר הגדול אל מדגסקר.

## צוות השחקנים

## פרקי הסדרה

## הפקה
### צילומים
[ממוזער|התפאורה עבור הצילומים. העיר Piligrim Porto שנבנתה סמוך לאחוזת [סרדניקובו שבמחוז מוסקבה.]]
פיתוח הסדרה החל כבר בשנת 2009 הצילומים נערכו בשטחי אחוזת קוסקובו ובכפר פודיאצ'בו שבפרברי מוסקבה, באחוזה מתקופת המאה ה-18. כל הסצנות הימיות נערכו בקרונשטאדט ובסביבתה.
## שיווק
הסדרה נמכרה לשידור במדינות זרות תחת השמות הבאים:
* גרמנית: *Pakt des Bösen — Der Agent des Zaren*
* גרמנית: *Pakt des Bösen 2 — Die Rückkehr*
* אנגלית: *The secret service agent’s memories*
* *Memoirs of a Secret Agent* (אירופה)
* *Нотатки експедитора Таємної канцелярії* (אוקראינה)
* *ยอดสายลับประจัญบาน ปี* (תאילנד)
* *Pastabos transportavimo Secret kanceliarijos* (ליטא)

## קישורים חיצוניים
* 

* רשומותיו של שליח הלשכה החשאית באתר רוסיה-1
* רשומותיו של שליח הלשכה החשאית באתר ערוץ 1 הרוסי
* רשומותיו של שליח הלשכה החשאית. עונה 2 באתר ערוץ 1 הרוסי

## הערות שוליים

קטגוריה:ערוץ 1 הרוסי: תוכניות וסדרות
קטגוריה:סדרות דרמה רוסיות
קטגוריה:סדרות מתח רוסיות
קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה היסטוריות רוסיות
קטגוריה:תוכניות טלוויזיה שמתרחשות ברוסיה
קטגוריה:VGTRK: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות דרמה המשכיות
קטגוריה:מלחמות רוסיה–שוודיה בתרבות
עונת 1941/1942 בליגה ב'

**עונת 1941/1942 בליגה ב**' הייתה עונת כדורגל של ליגה ב' בארץ ישראל במהלך תקופת המנדט.

הליגה הייתה הליגה המשנית שהתקיימה בארץ ישראל בשנים אלו.

הליגה פוצלה למחוז דרום ומחוז צפון.

העונה חזרה לאחר שנפסקה בעונה שעברה, עקב סכסוך בין מרכזי הפועל ומכבי במסגרת ההתאחדות לכדורגל.
כתוצאה מזאת בעונת 1940/1941 הקבוצות קיימו משחקי ידידות ומשחקי גביע בלבד.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה היו 14 קבוצות סך הכל, 7 במחוז דרום ו-7 במחוז צפון.

לאחר העונה הסדירה נכנסו 2 הקבוצות הראשונות מכל מחוז לפלייאוף עלייה, כאשר מכבי נתניה (אלופת מחוז צפון) ניצחה את המשחק הראשון בתוצאה 3-1 והפועל רחובות (אלופת מחוז דרום) ניצחה את המשחק השני 2-0, המשחק השלישי שתוכנן מראש - בוטל ולבסוף שתי הקבוצות עלו לליגה הארצית בעונה שלאחר מכן.

בעונה זו לא היו ירידות ליגה.

## טבלת הליגה

### מחוז צפון

### מחוז דרום

### פלייאוף עלייה

בהחלטת ההתאחדות - שתי הקבוצות עלו לליגה הארצית לעונת 1943/1944.

## הערות שוליים

קטגוריה:תחרויות כדורגל ב-1941
קטגוריה:תחרויות כדורגל ב-1942
קטגוריה:עונות בליגה ב' בכדורגל בארץ ישראל
יחסי קוסובו–קטר

**יחסי קוסובו–קטר** הם היחסים הדיפלומטיים הרשמיים שבין **[[קוסובו|הרפובליקה של קוסובו]]** לבין **[[קטר (מדינה)|מדינת קטר]]**. שתי המדינות נהנות מיחסים ידידותיים.

## היסטוריה
סוגיית קוסובו נידונה בוועידה של הארגון לשיתוף פעולה אסלאמי שהתרחשה בקטר בשנת 1998. ב-7 בינואר 2011 הפכה קטר למדינה ה-73 שמכירה בקוסובו. זמן לא רב אחר כך, היא הצביעה בעד חברות קוסובו בבנק העולמי. בחודש מאי 2015 ביקר שר החוץ הקוסוברי בקטר, הוא שוחח עם מספר בכירים קטרים על האפשרות לשיתופי פעולה בין שתי המדינות בתחומי החינוך והכלכלה. ישנם עובדים צעירים קוסוברים המועסקים בקטר, בעיקר בתחום השירותים.

## נציגויות דיפלומטיות
* קטר אינה מיוצגת בקוסובו, הן בדרג השגרירות והן בדרג הקונסולרי.
* קוסובו אינה מיוצגת בקטר, הן בדרג השגרירות והן בדרג הקונסולרי. לקוסובו מסדרון בשגרירות של אלבניה בדוחה.

## הערות שוליים

קטגוריה:ערכים ללא קטגוריות פיזיות - יחסי חוץ
STAR 460 (משגר לוויינים)

**STAR 460** הוא שמו של משגר לוויינים כבד שתוכנן על ידי דב רביב בשנות התשעים.

לאחר שנותיו בתעשייה האווירית ניסה דב רביב לפתח משגר לוויינים כבד, בשיתוף ידע אוקראיני. מטרת המיזם - שלא צלח, בעיקר מסיבות כלכליות - הייתה להעמיד משגר לוויינים שיפעל על בסיס מסחרי, וישגר לוויינים כבדים למסלולים גיאוסטציונריים, מאתר שיגור בברזיל. החברה שהוקמה על ידו, חברת אמ.אס.טי רביב מודולר ספייס טרנספורטיישן 2002, הייתה פעילה במיזמים טכנולוגיים אחרים עליהם שקד רביב, עד שפורקה בשנת 2014.

המשגר, המכונה "460-STAR", נועד להחזיק בפלח שוק של עשרות אחוזים משוק השיגורים לחלל של לוויינים כבדים. החברה חתמה על הסכמים עם החברות ברוסיה שיספקו את מנועי המשגר. על פי התוכנית, אמור היה המשגר להיות מיוצר בתעשייה האווירית ובתעש.

לצורך בחינת ההצעה של חברת MST מונה צוות בדיקה מטעם המדינה, שבחן את ההיבטים הטכנולוגיים והכלכליים של המיזם. מסקנות הצוות הטכני שבחן את המיזם היו כי ניתן לבצעו, בתנאי שיסופקו המנועים הרוסיים, וכי לא זוהו פערים משמעותיים ברמת הידע הנדרש לביצוע בישראל של שאר מרכיבי המיזם. הערכת הצוות הייתה כי בעת הבשלת המיזם ומימושו בקנה מידה מלא, הוא יעסיק בישראל צוות של כאלף איש. כושר השיגור המתוכנן למשגר STAR 460 עמד על 24 טון למסלול נמוך סביב כדור הארץ, וכ-10.5 טון למסלול גבוה (גיאוסטציונרי). בעת הכנת התוכניות למיזם המשגר, ביצועים אלה עלו על כל משגר קיים בעולם - ומכאן הפוטנציאל העסקי הניכר שלו.

המשגר התבסס על הנעה רקטית של הודף נוזלי - חמצן נוזלי בשילוב עם נפט. המנועים היו אמורים להיות מסופקים לחברה על ידי הרוסים. שאר רכיבי המשגר (גוף, מכלים, תת-מערכות וכיוצא בזה) היו אמורים להיות מיוצרים בישראל.

ייחודיות המשגר באתה לידי ביטוי במישורים אחדים:
* משגר דו שלבי
* שימוש בדלקים זולים ופשוטים (לשינוע, טיפול ותפעול)
* שימוש במנועים מוכחים ובדוקים
* תכנון ייחודי של מכלי הדלק

תכולת הדלק והמחמצן בשלב הראשון הייתה אמורה להיות 460 טון, ובשלב השני 50. אורכו הכללי של המשגר היה 45 מטר, ומשקלו בהמראה (ללא לוויין) עמד על 540 טון.

## STAR 100
משגר זה נועד להכניס לוויינים במשקל של 6000 ק"ג למסלול נמוך, ו-2170 ק"ג למסלול מעבר גיאוסטציונרי. גם תצורת משגר זה הייתה דו שלבית.

## STAR 600
משגר כבד זה נועד למשימת סילוק פסולת גרעינית מכדור הארץ, למסלול שיוביל אותה אל עבר השמש. בתצורת סילוק פסולת היה אמור המשגר לשאת 14500 ק"ג. בשיגור למסלול נמוך כושר ההרמה שלו עמד על 41000 ק"ג, ולמסלול מעבר גיאוסטציונרי יכול היה המשגר לשאת 17000 ק"ג. הנעת השלב הראשון התבססה על שישה מנועי RD-191 מתוצרת חברת אנרגומאש הרוסית.

## קישורים חיצוניים

## הערות שוליים

קטגוריה:משגרי לוויינים וחלליות
קטגוריה:תוכנית החלל הישראלית
אנרי דזירה לאנדרו

**אנרי דזירה לאנדרו** (בצרפתית: **Henri Désiré Landru**; 12 באפריל 1869 – 25 בפברואר 1922) היה רוצח סדרתי צרפתי ו"כחול זקן" אמיתי.

## ביוגרפיה
לאנדרו נולד בפריז. לאחר שנטש לימודיו שירת במשך ארבע שנים בצבא צרפת, מ-1887 עד 1891, ואז נכנס למערכת זוגית עם בת דודתו שהובילה ללידת בת. כעבור שנתיים נישאו והביאו לעולם עוד שלושה ילדים. בעקבות מעשי מרמה של מעסיקו, פתח במעשי נוכלות בעצמו והונה בעיקר קשישות. על מעשי ההונאה והנוכלות שלו הוא נכלא לשנתיים ב-1900, תקופת מאסר ראשונה מבין רבות בחייו. מ-1914 החל להתנכר לאשתו, כשהוא מתפרנס ממכירת רהיטי יד שנייה.

הוא נהג לפרסם מודעות שידוכים בעיתוני פריז כפתיון להשגת שידוך, לדוגמה: "אלמן עם שני ילדים בן 43, בעל הכנסה גבוהה, רציני ומעורה בחברה טובה, מחפש אלמנה הרוצה להתחתן". בעקבות מלחמת העולם הראשונה נמצאו אלמנות רבות שנענו למודעתיו. הוא היה מפתה את הנשים, משתלט על נכסיהן ואז רוצח אותן ושורף בביתו את גופותיהן המבותרות. בין 1914 עד 1919 הוא רצח לפחות 10 נשים ואת בנה המתבגר של אחת מהן. המשטרה לא הצליחה לייחס את מעשי הרצח ללאנדרו כיוון שנהג להשתמש בשמות בדויים רבים. הוא ניהל פנקס ובו השמות בהם הציג עצמו בפני כל "מאהבת".

ב-1919 אחות אחת מקרבנותיו ניסתה לאתר אותו; היא לא ידעה את שמו האמיתי, אך הכירה את מראהו החיצוני, וכן את מקום מגוריו, והצליחה לגייס את המשטרה לעזרתה. תחילה הוא הואשם רק בהונאה ומעילה כספית וסירב לתקשר עם המשטרה; בהיעדר גופות (המשטרה חפרה היטב בחצר ביתו אך לא מצאה דבר) לא היו מספיק ראיות כדי להעמידו לדין באשמת רצח. ואולם, אז מצאו השוטרים את הפנקס עם שמותיו הבדויים ורשימת הנשים שרצח והונה. היה בכך די כדי להביאו למשפט.

### משפט והוצאה להורג
ממוזער|שמאל|200px|איור המטבח שצייר לאנדרו
לאנדרו הועמד לדין בגין 11 סעיפי רצח בנובמבר 1921. הוא נמצא אשם בכל הסעיפים, נידון למוות והוצא להורג בגיליוטינה כעבור שלושה חודשים בורסאי. בזמן המשפט הוא צייר את מטבח ביתו עם הכיריים, כשמאחורי הציור כתב בצרפתית: "Ce n'est pas le mur derrière lequel il se passe quelque chose, mais bien la cuisinière dans laquelle on a brûlé quelque chose" ("זה לא הקיר שמאחוריו התרחשו דברים, אלא הכיריים בהם נשרף משהו"). הציור ניתן לאחד מעורכי הדין ונחשב כהודאה בעבירה.

## ראו גם
* המרטש מאטלנטה
* המפלצת מפירנצה

## קישורים חיצוניים

## הערות שוליים

קטגוריה:פריז: אישים
קטגוריה:רוצחים סדרתיים צרפתים
קטגוריה:אישים שהוצאו להורג בעריפת ראש
קטגוריה:צרפתים שנולדו ב-1869
קטגוריה:צרפתים שנפטרו ב-1922
דון ברג

**דונלד "דון" ג'ורג' ברג** (באנגלית: **Donald "Don" George Bragg**; 15 במאי 1935 – 16 בפברואר 2019) היה אתלט אמריקאי, אלוף אולימפי (רומא 1960), שיאן עולם, אלוף המשחקים הפאן אמריקאיים (שיקגו 1959), אלוף ארצות הברית (1959), 5 פעמים ברציפות אלוף ארצות הברית באולם (1957 - 1961) ואלוף המכללות (1955) בקפיצה במוט.

## ביוגרפיה
ברג נולד בפנס גרוב, ניו ג'רזי.

### 1959
#### שיאן עולם באולם
בתחרות שנערכה באולם בפילדלפיה, פנסילבניה ב-13 בפברואר 1959 קבע ברג שיא עולם בקפיצה במוט בתוצאה של 4.81 מטר, שיפור לשיא העולם הוותיק בן ה-16 שנים של קורנליוס וורמרדאם (4.79 מטר). שיא זה נשבר לאחר כ-3 שנים על ידי ג'ון אולסס מארצות הברית (4.83 מטר).

#### אלוף המשחקים הפאן אמריקאיים
במשחקים הפאן אמריקאיים שנערכו בשיקגו, אילינוי בשנת 1959 זכה ברג במדליית זהב בקפיצה במוט בתוצאה של 4.62 מטר.

### 1960
#### שיאן עולם
בתחרות שנערכה בפאלו אלטו, קליפורניה ב-2 ביולי 1960 קבע ברג בקפיצה במוט שיא עולם חדש של 4.80 מטר, שיפור לשיא העולם בן ה-3 שנים של בוב גוטובסקי מארצות הברית (4.78 מטר). שיאו זה נשבר לאחר כשנה על ידי ג'ורג' דייוויס (4.83 מטר).

### אלוף אולימפי
באולימפיאדת רומא (1960) זכה ברג במדליית זהב בקפיצה במוט בשיא אולימפי חדש של 4.70 מטר, לפני רון מוריס מארצות הברית (4.60 מטר) ואלס לנדסטרם מפינלנד (4.55 מטר).

## משפחה
אחותו הצעירה, דיאן ברג קבעה שיא עולם בקפיצה במוט בשנת 1952 בתוצאה של 2.59 מטר, בתקופה שקפיצה במוט לנשים עדיין לא נכלל בתוכנית של התאחדות האתלטיקה הבינלאומית (IAAF), נכנס רק בשנת 1992. שיא זה שהחזיק מעמד כ-25 שנים.

ברג נפטר ב-16 בפברואר 2019.

## שיאים אישיים
### אצטדיון
* קפיצה במוט: 4.80 מטר (1960), **שיא עולם בעבר**

### אולם
* קפיצה במוט: 4.81 מטר (1959), **שיא עולם בעבר**

## ראו גם

* התפתחות שיא העולם בקפיצה במוט (ויקיפדיה באנגלית)
* התפתחות שיא העולם בקפיצה במוט באולם (ויקיפדיה באנגלית)

## קישורים חיצוניים

* 

קטגוריה:אמריקאים ילידי ניו ג'רזי
קטגוריה:אלופים אולימפיים: קפיצה במוט (גברים)
קטגוריה:קופצים לרוחק אמריקאים
קטגוריה:קופצים במוט אמריקאים
קטגוריה:אתלטים באולימפיאדת רומא (1960)
קטגוריה:אלופים אולימפיים אמריקאים: אתלטיקה
קטגוריה:שיאני עולם באתלטיקה
קטגוריה:ניו ג'רזי: אתלטים
קטגוריה:אמריקאים שנולדו ב-1935
קטגוריה:אמריקאים שנפטרו ב-2019
יחסי טונגה–סמואה

**יחסי טונגה–סמואה** הם היחסים הדיפלומטיים הרשמיים שבין **[[טונגה|ממלכת טונגה]]** לבין **[[סמואה|מדינת סמואה העצמאית]]**.

## היסטוריה
שתי המדינות חולקות תרבות משותפת, גבול ימי משותף והיסטוריה משותפת. לפני כ-2,500 שנים, הגיעו לאזור המדינות אנשי הלאפיטה ופיתחו זהות תרבותית מיוחדת ומיתולוגיה משותפת שמלווה את אנשי שתי המדינות לצד הנצרות עד עצם היום הזה. בתור הזהב של אימפריית טואי טונגה, כל איי מדינת סמואה העצמאית היו תחת שלטון האימפריה, רק האיים שכיום נמצאים בשליטת סמואה האמריקנית היו מחוץ לשטחה. לאחר מספר קרבות, אנשי סמואה קיבלו עצמאות מטונגה וכמה מאות שנים לאחר מכן נכבשו על ידי הקולוניאליזם המערבי (גרמניה וארצות הברית). היחסים בין שתי המדינות כיום הם יחסים חמים, שתי המדינות חברות בפורום איי האוקיינוס השקט, באומות המאוחדות ובחבר העמים הבריטי.לטונגה אין גבול ימי מוסכם רשמית עם סמואה.השיחות בנושא היו אמורות להסתיים ב-2019.

## נציגויות דיפלומטיות
* טונגה אינה מיוצגת בסמואה הן בדרג השגרירות והן בדרג הקונסולרי.
* סמואה אינה מיוצגת בטונגה הן בדרג השגרירות והן בדרג הקונסולרי.

## לקריאה נוספת
* ניל גואנסון, The Tonga-Samoa Connection 1777-1845: Some Observations on the Nature of Tongan Imperialism, The Journal of Pacific History, דצמבר 1990.

## קישורים חיצוניים

קטגוריה:ערכים ללא קטגוריות פיזיות - יחסי חוץ
The Nun (פסקול)

***The Nun: Original Motion Picture Soundtrack*** הוא פסקול סרט האימה העל-טבעי האמריקאי "הנזירה" (2018), שהולחן על ידי מלחין הסרטים הפולני אבל קוז'ניובסקי. הפסקול יצא לאור ב-31 באוגוסט 2018, בהוצאת חברת התקליטים ווטר-טאוור מיוזיק. זהו הפסקול הראשון שקוז'ניובסקי מלחין עבור היקום הקולנועי של לזמן את הרוע.

*The Nun* הוא הפסקול הרשמי של סרט האימה העל-טבעי שובר הקופות "הנזירה" (2018), שיצא לאקרנים שבוע לאחר צאתו, והוא הפסקול הראשון אותו מפיק ומלחין אבל קוז'ניובסקי עבור היקום הקולנועי של לזמן את הרוע. את הפסקולים שיצאו אחריו ביניהם, *[[The Curse of La Llorona (פסקול)|The Curse of La Llorona]]*, חזר להלחין ג'וסף בישארה.

## רקע והלחנה
בתוך *The Nun* נכללים שירים מסוגת המוזיקה האלקטרונית ומסוגת המוזיקה הקלאסית וכן, סוגת הגוספל. כל שירי הפסקול הופקו והולחנו על ידי מלחין הסרטים הפולני אבל קוז'ניובסקי. השיר "God Ends Here", מהווה כשיר הפותח את הפסקול ואת הסרט "הנזירה" (2018), והשיר "Cause I Have Faith'", סוגר אותם.

שמו של השיר הפותח מהפסקול "God Ends Here", הגיע מתוך הסצנה בה שתי הנזירות קראו את המשפט "אלוהים נגמר, כאן" ("Finit hic, Deo"), שגולף על הדלת במנהרה הקרקעית שהייתה במנזר שלהן. בנוסף לכך, נכללת הסצנה גם ברוב הטריילרים השיווקים שיצאו עבור הסרט.

## רשימת רצועות

## קישורים חיצוניים

## הערות שוליים

קטגוריה:פסקולים מ-2018
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
יחסי מונטנגרו–סלובניה

**יחסי מונטנגרו-סלובניה** הם היחסים הדיפלומטיים הרשמיים שבין **[[מונטנגרו|רפובליקת מונטנגרו]]** לבין **[[סלובניה|רפובליקת סלובניה]]**.

## היסטוריה
שתי המדינות היו חלק מיוגוסלביה עד שנת 1991. סלובניה הכירה בעצמאותה של מונטנגרו ב-21 ביוני 2006. שתי המדינות הן חברות באיחוד מדינות הים התיכון.

## נציגויות דיפלומטיות
* סלובניה מיוצגת במונטנגרו בדרג השגרירות באמצעות שגרירות שהיא מחזיקה בפודגוריצה, בירת המדינה. השגרירות נפתחה ב-23 ביוני 2006.
* מונטנגרו מיוצגת בסלובניה בדרג השגרירות באמצעות שגרירות שהיא מחזיקה בליובליאנה, בירת המדינה.

## קישורים חיצוניים
 Slovenian Ministry of Foreign Affairs: directions of contacts with Montenegro

קטגוריה:קצרמר סלובניה
איסור שוחד

**איסור שוחד** הוא מצוות לא תעשה מהתורה על קבלת שוחד בידי הדיינים. 

## מקור האיסור
התורה אוסרת על השופט לקחת שוחד: ; . רש"י, בפירושו לפסוק בספר שמות, מציין שהאיסור חל אף אם השוחד ניתן כדי לשפוט אמת. 

בנבואתו הראשונה מאשים ישעיהו הנביא: .

## חומר האיסור בחז"ל
בתלמוד נאמר "אפילו צדיק גמור ולוקח שוחד, אינו נפטר מן העולם בלא טירוף דעת" (). בהמשך מומחשת הזהירות שנקטו חכמים גם מ**אבק שוחד**, שהוא מעשה שיש בו רק דמיון לשוחד. מסופר על האמורא שמואל שעבר על גשר. בא אדם ונתן לו יד, לסייע לו במעבר הגשר. אמר לו שמואל: מה מעשיך פה? אמר לו: דין יש לי בפניך. אמר לו: פסול אני לך לדין.

## דיני האיסור

אף שבתורה מוצג איסור שוחד כאיסור על המקבל, הרחיבו חז"ל איסור זה גם לנותן, מדין "לפני עיוור לא תיתן מכשול".

איסור מתן שוחד וקבלתו מתייחס גם לשופט נכרי, משום שגם בני נח נצטוו על הדינים, ואף להם אסור לקבל שוחד, ומי שמציע להם שוחד, עושה עוולה, וגם גורם להם מכשול.

האיסור לתת שוחד ולקבלו אמור גם ביחס להליכי בחירתם של נבחרי הציבור. בספרות ההלכה, הדבר בא לידי ביטוי מיוחד בעניין בחירת רבנים..

באחרונים הורחב האיסור על קבלת טובת הנאה מבעל דין גם לאחר שהסתיים המשפט. הרמ"א כתב בעניין זה במאה ה-16: "דיין שדן כבר, ובא הבעל דין ליתן לו מתנה על שהפך בזכותו - אסור לו לקבלו".

## ראו גם
* איסור הטיית משפט

## הערות שוליים

קטגוריה:מצוות לא תעשה
קטגוריה:פרשת משפטים
קטגוריה:משפט עברי: סדרי הדין
קטגוריה:שוחד
הר צ'אטסקווט

**הר צ'אטסקווט** (באנגלית: **Chatsquot Mountain**) הוא הר גבוה ברכסי קיטימט, ברכסי החוף של פרובינציית קולומביה הבריטית שבקנדה.

גובהו של ההר 2,365 מטרים מעל פני הים, ההר מתנשא לגובה של 1,981 מטרים מעל סביבתו (הוא ההר ה-28 בהתנשאותו בקולומביה הבריטית; ה-29 בהתנשאותו בקולומביה הבריטית ובאלברטה יחדיו; ההר ה-42 בהתנשאותו בקנדה, וה-98 בהתנשאותו באמריקה הצפונית).

ההר ממוקם צפונית-מזרחית לאגם קימסקוויט, מזרחית לנהר קיטלופ התחתון, ובקצהו העליון של אגן נהר קימסקוויט.

## היסטוריה
### מקור השם
שמו של ההר אומץ רשמית ב-7 בפברואר 1947, בהתבסס על השם שתושבי הסביבה נתנו להר, כפי שתועד בשנת 1930.
### הטיפוס על ההר
הראשונים שטיפסו לפסגת ההר היו מיקל שצ'או (Mikkel Schau) וסטאן טרנר (Stan Turner) בשנת 1960.

## לקריאה נוספת
• Earle R. Whipple, **[https://web.archive.org/web/20180922211701/https://www.kootenaymountaineeringclub.ca/mountain-info/guide-books/THE_NORTHERN_COASTAL_RANGES_OF_BRITISH_COLUMBIA.pdf THE NORTHERN COASTAL RANGES OF BRITISH COLUMBIA: A CLIMBER’S GUIDE]**, P 186 

## קישורים חיצוניים
* אתר רשמי - ההר באתר ממשלת קולומביה הבריטית
* הר צ'אטסקווט באתר ממשלת קנדה
* הר צ'אטסקווט באתר אנציקלופדיית ההרים הקנדית
* הר צ'אטסקווט באתר summitsearch
* הר צ'אטסקווט באתר peakbagger
* תרשים המציג את הנוף הנשקף מהר צ'אטסקווט באתר peakvisor
* תחזית מזג אוויר ארוכת טווח עדכנית עבור הר צ'אטסקווט

## הערות שוליים

צ'אטסקווט
צ'אטסקווט
מוזיאון זייץ לאמנות אפריקאית עכשווית

**מוזיאון זייץ לאמנות אפריקאית עכשווית** (באנגלית: **Zeitz Museum of Contemporary Art Africa** ; ובקיצור: **Zeitz MOCAA**) הוא מוזיאון לאמנות אפריקאית מודרנית הממוקם ברציף ויקטוריה ואלפרד בקייפטאון, שבדרום אפריקה, והוא המוזיאון הגדול ביותר של אמנות אפריקאית עכשווית בעולם.

המוזיאון נפתח ב-22 בספטמבר 2017. המוזיאון ממוקם באזור הפנאי והנופש רציף ויקטוריה ואלברט - שהוא אזור נמל, שהפך לאתר תיירות ופנאי פופולרי, בו מבקרים למעלה מ-20 מיליון מבקרים בשנה, על גדת מפרץ השולחן של האוקיינוס האטלנטי. המוזיאון ממוקם באתר הממגורות של הנמל - אשר קודם להקמת המוזיאון טרם הפך לאזור פנאי ותיירות.

שטחו של המוזיאון 9,500 מ"ר, מהם 6,000 מ"ר הם שטחי תצוגה, והוא משתרע על תשע קומות.

## היסטוריה
ההחלטה להקים את המוזיאון הייתה החלטה משותפת של ארגון רציף ויקטוריה ואלפרד, ואיש העסקים הגרמני יוכן זייץ (Jochen Zeitz), בשנת 2003, אשר הקימו שותפות ללא מטרת רווח לצורך זה. ארגון רציף ויקטוריה ואלברט השקיע 500 מיליון רנד, וזייץ השאיל את אוסף האמנות הנרחב שלו לכל ימי חייו למוזיאון. האוסף (ובהתאם גם המוזיאון) נחשב על ידי רבים להיות אחד האוספים של אמנות אפריקאית מודרנית, המובילים בעולם. האוסף כולל עבודות של אמנים בולטים ובהם כריס אופילי, קודזאני צ'יוראי, קהונדי ויילי, גלן ליג'ון, מרלן דומאס, וונגצ'י מוטו, וג'ולי מהרטו.

ארגון רציף ויקטוריה ואלברט שקל מספר אפשרויות שימוש בממגורה שהשימוש בו פסק בשנת 2001, והוא עמד נטוש באמצע האזור המסחרי של הרציף. ההחלטה הייתה לבנות מוזיאון חדש, ובכך "להפיח חיים חדשים לאזור הממגורות הנטוש של הנמל". המרת הממגורה למוזיאון ולמלון החלה בשנת 2014 על פי תוכניות המעצב הבריטי תומאס הת'רוויק.

## הסבת המבנה
גובהה של הממגורה ההיסטורית, שנבנתה בשנת 1921 מבטון, ושימשה לאחסון תירס, היה 57 מטרים, והיא הייתה מורכבת מ-42 צילינדרי בטון צפופים. המוזיאון נחצב מתוך הצילינדרים תוך חיתוך הבטון וגילופו ליצירת גלריות, ואטריום מרכזי רחב ידיים, המשמש אולם כניסה רחב ידיים המאפשר הצגת יצירות גדולות במיוחד. גג הצילנדרים הוחלף בזכוכית מחוסמת המאפשרת כניסת אור לאולם המרכזי. בנוסף, הוסיפו לוחות זכוכית מנופחות אשר יצרו מרפסות לחדרי המלון בחלק העליון של הממגורה.

Silo_at_the_Port_of_Cape_Town_1.jpg|שלבי ההמרה הראשונים של הממגורה למוזיאון (בחלקו התחתון של המבנה) ולמלון (חלקו העליון של המבנה)


## קישורים חיצוניים

* 

* סרט המציג את מבנה המוזיאון מבחוף ומבפנים

## הערות שוליים

קטגוריה:דרום אפריקה: מוזיאונים
קטגוריה:קייפטאון
קטגוריה:אפריקה: אמנות
קטגוריה:תומאס הת'רוויק
קטגוריה:קייפטאון: מבנים
אובר-שטורמבאנפיהרר

**אובר-שטורמבאנפיהרר** (בגרמנית: **Obersturmbannführer**, מילולית: "מנהיג יחידת תקיפה בכיר") הייתה דרגה צבאית של המפלגה הנאצית (NSDAP) שהייתה בשימוש על ידי האס אה והאס אס.

## היסטוריה
הדרגה נוצרה במאי 1933 בעקבות התרחבות השורות של האס אה והאס אס. אובר-שטורמבאנפיהרר הייתה זוטרה משטנדרטנפיהרר, והייתה שוות ערך לאוברסט-לויטננט (לוטננט קולונל) בכוחות היבשה של הוורמאכט.

## אדולף אייכמן
[שמאל|ממוזער|[אדולף אייכמן בעת משפטו בשנת 1961]]
אדולף אייכמן היה אחד הקצינים שקודמו לדרגת אובר-שטורמבאנפיהרר בשנת 1940, והיה רשום ככזה בפרוטוקול של ועידת ואנזה. במהלך משפט אייכמן על פשעים נגד האנושות בשנת 1962, התובע הראשי גדעון האוזנר הפנה את תשומת הלב של משמעות האחריות של אייכמן בעת שנשא דרגות אובר-שטורמבאנפיהרר, ולתגובה של אייכמן שטען כי היה רק פקיד שציית לפקודות, האוזנר שאל אותו, "היו לך דרגות אובר-שטורמבאנפיהרר או שהיית רק פקידה משרדית?"

בספרה, אייכמן בירושלים, טוענת חנה ארנדט כי דרגת אובר-שטורמבאנפיהרר הייתה דרגה ללא חשיבות מרובה, ומציינת כי אייכמן העביר את המלחמה כשהוא "חולם" על קידום לדרגת שטנדרטנפיהרר. ארנדט גם מציינת כי "אנשים כמו אייכמן, שצמחו מבין השורות, מעולם לא התקדמו מעבר לדרגת אובר-שטורמבאנפיהרר, אלא בשירות בחזית."

## סימני הדרגה
טלאי הצווארון של אובר-שטורמבאנפיהרר כלל ארבעה כוכבים ושני פסי כסף, מרוכזים בצווארון השמאלי של מדי האס אס. בנוסף, כללו המדים דרגות כתף של אוברסט-לוטננט.

## גלריה

Shoulder-wss-ill-obersturmbannf.jpg|סמל הדרגה - תג כתף
HH-SS-Obersturmbannfuhrer-Collar.png|סמל הדרגה - תג צווארון
OTL Ostubaf OF4 cam slv 1945.gif|סמל הדרגה - תג שרוול


## לקריאה נוספת

* 
* 
* 
* 
* 
* 


## קישורים חיצוניים

## הערות שוליים

קטגוריה:דרגות האס אס
גנרל חיל הרגלים (גרמניה)

ממוזער|239x239 פיקסלים|גרט-יוהנס האגמן, גנרל חיל הרגלים בבונדסוור
**גנרל חיל הרגלים** (בגרמנית: **General der Infanterie**; בקצרה: **General d. Inf.**) היא דרגה בכוחות הקרקע הגרמניים (גרמנית: הר). כיום הדרגה ניתנת לקצינים בדרגת OF-8 (מקביל לרב־אלוף, אך קיימות דרגות גבוהות יותר), והם אחראים על ענייני של אימון כוחות הרגלים של הבונדסוור וציודם.

## היסטוריה
"גנרל חיל הרגלים" היא דרגה לשעבר של גנרל חיל בכוחות היבשה הגרמניים (צבא הקיסרות הגרמנית, הרייכסווהר והוורמאכט), אשר הייתה בשימוש גם על ידי הצבא הפרוסי והצבא האוסטרו-הונגרי, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום. הדרגה גם אומצה על ידי הצבא הפיני (Jalkaväenkenraali) בין שתי מלחמות העולם.

כיום, בכוחות המזוינים של גרמניה, הבונדסוור, הדרגה של גנרל-לוטננט היא המקבילה לדרגה המסורתית של גנרל חיל הרגלים. בצבא גרמניה המזרחית לא הייתה מקבילה לדרגת גנרל חיל הרגלים, והיא מוזגה לדרגת גנרל-אוברסט.

## דרגות מקבילות
קצינים בדרגה מקבילה בחיל הפרשים נקראו "גנרל חיל הפרשים" ואלו בחיל התותחנים היו "גנרל חיל התותחנים". בשנת 1935 הוורמאכט הוסיף את הדרגות של "גנרל חיל השריון", "גנרל הכוחות ההרריים", "גנרל חיל הצנחנים", "גנרל חיל הקשר". בלופטוואפה, המקבילה לדרגה הייתה "גנרל חיל טייסי הקרב". הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

## הדרגה בבונדסוור
בבונדסוור קיים תואר של גנרל חיל הרגלים, שהוא האחראי על אימון וציוד כוחות הקרקע, ונושא בדרך כלל דרגת בריגדיר גנרל. מכיוון שזהו רק תואר ולא דרגה, לפעמים יכול לשאת אותה גם קצין בדרגת אוברסט.

## קישורים חיצוניים

קטגוריה:דרגות צבאיות בגרמניה
קרסנודאר-3

**"קרסנודאר-3"** הוא מועדון כדורגל רוסי מהעיר קרסנודאר, המהווה לקבוצת המילואים השנייה של מועדון הכדורגל "קרסנודאר" (נוסף לקבוצת "קרסנודאר-2"). המועדון נוסד בשנת 2014 על מנת לקלוט שחקנים צעירים שסיימו את לימודי הכדורגל באקדמיה של מועדון הכדורגל "קרסנודאר".
## היסטוריה
בשנים 2014-2018 המועדון השתתף בטורנירים חובבניים. ב-26 ביוני 2018 "קרסנודאר-2" קיבלה מקום בליגת הכדורגל הלאומית ובשל כך, ב-24 ביולי "קרסנודאר-3" הפכה למועדון כדורגל מקצועני וצורפה למחוז "דרום" של אליפות ליגת הכדורגל המקצוענית, בעונת 2018/19.

בעונת 2020 חזרה לליגה החובבנית.
## קישורים חיצוניים
* 
* פרופיל הקבוצה באתר ליגת הכדורגל המקצוענית

## הערות שוליים

קטגוריה:קרסנודאר (כדורגל)
קטגוריה:קבוצות מילואים
קטגוריה:קרסנודאר: מועדוני כדורגל
אוסוולד לוץ

**אוסוולד לוץ** (בגרמנית: **Oswald Lutz**; 6 בנובמבר 1876 – 26 בפברואר 1944) היה גנרל גרמני שפיקח על מיכון הצבא הגרמני בסוף שנות ה-20 וה-30, ובשנת 1935 מונה למפקד כוחות השריון של הוורמאכט.

## ביוגרפיה
לוץ נולד בארינגן ב-6 בנובמבר 1876, ובשנת 1894 התגייס לצבא בוואריה, שהיה חלק מצבא הקיסרות הגרמנית. בשנת 1896 הוא הצטרף לגדוד ההנדסה ה-1, עמו לחם במהלך מלחמת העולם הראשונה. לאחר המלחמה הוא הצטרף לרייכסווהר, שבו קודם לדרגת אוברסט-לוטננט בשנת 1923, ולדרגת אוברסט בשנת 1928.

ב-1 באפריל 1931 מונה לוץ למפקח הכוחות הממונעים והועלה לדרגת גנרל-מיור, ומטהו כלל את היינץ גודריאן כראש המטה ואת ולטר נהרינג כקצין מטה. לוץ המשיך לפקח על מיכון הצבא, וב-1 בפברואר 1933 הועלה לדרגת גנרל-לוטננט. שנתיים וחצי מאוחר יותר הוא הועלה לדרגת גנרל חיל השריון והיה למפקד כוחות השריון, אולם לראש מטהו מונה פרידריך פאולוס במקום גודריאן, שהיה פחות מוצלח בתפקיד.

לוץ פרש משירות פעיל בפברואר 1938, בעקבות פרשת בלומברג-פריטש. במהלך מלחמת העולם השנייה הוא מונה ב-22 בספטמבר 1941 לראש צוות מיוחד, אולם ב-31 במאי 1942 פרש שוב מהצבא, וב-26 בפברואר 1944 הוא מת במינכן בגיל 67.

## לקריאה נוספת

* 


## קישורים חיצוניים

## הערות שוליים

קטגוריה:גנרלים ברייכסווהר
קטגוריה:גנרלים בוורמאכט
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1876
קטגוריה:גרמנים שנפטרו ב-1944
יחסי פינלנד–קזחסטן

**יחסי פינלנד–קזחסטן** הם היחסים הדיפלומטיים הרשמיים שבין **[[פינלנד|רפובליקת פינלנד]]** לבין **[[קזחסטן|רפובליקת קזחסטן]]**.

## היסטוריה
היחסים בין רפובליקת פינלנד לרפובליקת קזחסטן כוננו ב-13 במאי 1992, מיד לאחר עצמאות קזחסטן מברית המועצות.

פינלנד קידמה שיתוף פעולה במסגרת האיחוד האירופי עם קזחסטן ומדינות מרכז אסיה בתקופת נשיאותה ב-2006 וקידמה שיתוף פעולה ביטחוני, דמוקרטיזציה של מדינות האזור, ושמירה על זכויות האדם בהתאם לעקרונות הארגון לביטחון ולשיתוף פעולה באירופה. פינלנד קידמה את השתתפותה של קזחסטן בארגון, והכניסה אותה למספר ועדות. בשנת 2009 יצא מסמך המפרט את כל ההכנות של קזחסטן לקראת היותה יושבת הראש של הוועדה הכלכלית-סביבתית בשנת 2010.

## נציגויות דיפלומטיות
* פינלנד מיוצגת בקזחסטן בדרג השגרירות באמצעות שגרירות רשמית שהיא מחזיקה באסטנה, בירת המדינה. השגרירות נפתחה בשנת 2009.
* קזחסטן מיוצגת בפינלנד בדרג השגרירות באמצעות שגרירות רשמית שהיא מחזיקה בהלסינקי, בירת המדינה. השגרירות נפתחה במרץ 2012.

## קשרים תחבורתיים
בשנת 2017 פתחה פינאייר קו עונתי בין אסטנה להלסינקי. השגריר הפיני בקזחסטן התייחס למהלך ואמר כי הוא מקווה שהקשר החדש יגביר את הקשרים העסקיים בין המדינות.

## קישורים חיצוניים
* Embassy of Kazakhstan in Helsinki

## הערות שוליים

קטגוריה:ערכים ללא קטגוריות פיזיות - יחסי חוץ